Ocena ali kritika (Pisna naloga)

Pozdravljeni, učenci!

Kot sem vam sporočila že pred časom, boste današnjo uro, namenjeno slovenščini, porabili za pisanje ocene ali kritike (obseg: vsaj pol strani v zvezku oz. slabe pol strani v Wordu, velikost pisave 12, razmik vrstic 1,15).

Ko boste pošiljali izdelke, ne pozabite (če seveda želite) glasovati za najlepši miselni vzorec.

Tako, sedaj pa k pisanju:

Značilnosti ocene knjige že poznate. Kaj pa, če boste ocenjevali npr. film? Tu lahko napišete na primer:

* Ali zgodba pritegne gledalca? Ali je verjetna? Ali je zanimiva?
* Ali so igralci ustrezno izbrani? So prepričljivo odigrali svoje vloge?
* Ali so bili prizori ustrezno posneti? Kaj pa scenografija, je bila ta primerna? Kakšna je okolica?
* Kakšna je dolžina filma? Je to ustrezno?

Seveda ne pozabite svojih trditev utemeljiti.

Podobno naredite npr. s skladbo (tu ocenjujete npr., ali gre v uho, ali je besedilo smiselno, ali je skladno z glasbo, kako jo izvajalec interpretira …).

Če bo še kakšno vprašanje, mi pišite na elektronski naslov.